2. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ ΚΑΙ ΕΜΠΟΡ. ΝΑΥΤΙΛΙΑΣ Αριθ. 42097 της 10 Απρ./2 Μαΐου 1974 (ΦΕΚ Β΄ 460) Περί καθορισμού απαιτουμένων δικαιολογητικών αναγνωρίσεως δαπανών εκπονήσεως μελετών και ερευνών. Έχοντες υπ’ όψει τας διατάξεις του άρθρ. 272 παρ. 2 του Ν.Δ. 187/1973 «περί Κώδικος Δημοσίου Ναυτικού Δικαίου» (ΦΕΚ 261 Α΄), αποφασίζομεν: Καθορίζομεν ως κάτωθι τα απαιτούμενα δικαιολογητικά αναγνωρίσεως δαπανών εκπονήσεως μελετών και ερευνών εις βάρος του τακτικού προϋπολογισμού του Υπουργείου Εμπορικής Ναυτιλίας: 1.Απόφασις του Υπουργού Εμπορικής Ναυτιλίας περί αναθέσεως εκπονήσεως της μελέτης ή ερεύνης. 2.Αντίγραφον συμβάσεως αναθέσεως εκπονήσεως μελέτης ή ερεύνης. 3.Πινάκιον αμοιβής του μελετητού. 4.Τιμολόγιον ή δελτίον παροχής υπηρεσιών εκ στελέχους τεθεωρημένου παρά της Οικονομικής Εφορίας. 5.Αντίγραφα γραμματίων ή αποδείξεων πληρωμής των φόρων και κρατήσεων. 6.Βεβαίωσις του Ι.Κ.Α. εμφαίνουσα ότι ο μελετητής είναι ενήμερος των προς αυτό υποχρεώσεών του. 7.Πρωτόκολλον οριστικής παραλαβής της οικείας επιτροπής. 8.Απόφασις του Υπουργού Εμπορικής Ναυτιλίας εγκρίνουσα την παραλαβήν, συμφώνως προς το ως άνω πρωτόκολλον. 9.Εξοφλητική απόδειξις του μελετητού, επί πενταδράχμου χαρτοσήμου. 10.Αποδεικτικόν φορολογικής ενημερότητος δια πληρωμήν άνω των 10.000 δραχμών. 11.Αντίγραφον εγγυητικής επιστολής δια την καλήν εκτέλεσιν των όρων της συμβάσεως. Η ισχύς της παρούσης, δημοσιευομένης δια της Εφημερίδος της Κυβερνήσεως, άρχεται από της 3 Απρ. 1974, ημερομηνίας αφ’ ης άρχεται και η ισχύς των διατάξεων του Κώδικος Δημοσίου Ναυτικού Δικαίου. 